מדוע אתה מצביע ימין ומקבל שמאל?

מדוע אתה מצביע ימין ומקבל שמאל? הוא ספר מאת ארז תדמור העוסק בפוליטיקה הישראלית בהיסטוריה ובהווה שיצא לאור בהוצאת סלע מאיר בשנת 2017.

הספר
בבסיס הספר עומדת הטענה, שמקבלת ביטוי גם בשם הספר, כי על אף שמאז "המהפך" בשנת 1977 רוב ממשלות ישראל מוקמות בידי הימין, בתחומים רבים ממשיכה להיות מיושמת מדיניות שמאל.

החלק הראשון בספר מבסס את הטענה האמורה. החלק השני מנמק "מדוע אתה מצביע ימין ומקבל שמאל?", כשליבת תשובתו בנויה על כך שחלק ניכר מהשלטון נותר בידי אליטות בעלות השקפה שמאלנית שביססו עוד קודם לכן את שלטונן בזירה המשפטית, התקשורתית, התרבותית והאקדמית.

החלק האחרון בספר מציע דרכי פעולה כדי שניצחון הימין בקלפי יקבל ביטוי מעשי.

תדמור טוען ששלושה מהמוקדים העיקריים שבהם יש לשמאל אחיזה הם התקשורת, מערכת המשפט וההשכלה הגבוהה, ומציע לשנות זאת בהתאמה על ידי פתיחת שוק התקשורת לתחרות, ריסון כוחה של הביורוקרטיה המשפטית, והצעת אלטרנטיבה בתחום ההשכלה הגבוהה בד בבד עם שינוי הסילבוס לכיוון שמרני יותר.

קישורים חיצוניים
המבוא לספר באתר "עברית"

המחבר מספר על הספר ב'ערוץ הכנסת'

יריב אופנהיימר, שמאלנים מיואשים? הספר של ארז תדמור נכתב עבורכם, nrg מעריב, 8 במאי 2017
ארז צדוק, הספר של ארז תדמור- קריאת השכמה לימין, סרוגים, 22 באוקטובר 2017
ד"ר אפרים אבן, , ליכודניק, 16 בפברואר 2018

הערות שוליים

ספרי עיון בעברית
ספרות פוליטית ישראלית
ספרי הוצאת סלע מאיר